পাদপ্রদীপের বাইরে থাকা এমন একটা এলাকায় নিঃশব্দ বিপ্লবের কারিগরের উত্থানের কাহিনি পৌঁছে গিয়েছে প্রশাসনের কাছে। দেশের অন্যতম সেরা অঙ্নওয়াড়ি কর্মী হিসাবে গত ডিসেম্বরে তিনি স্বীকৃতি পেয়েছেন। জেলা থেকে তাঁর কেন্দ্রটি মডেল সেন্টার হয়েছে। প্রচুর খেলনা পাওয়ার পাশাপাশি পরিকাঠামোগত সাহায্যও আসতে শুরু করেছে। নারী ও শিশুকল্যাণ মন্ত্রী মানেকা গান্ধীর থেকে পুরস্কার পাওয়া বাবিদার চোখ আরও অনেক দূরে। সবার থাকবে ইউনিফর্ম, পরিচয়পত্র থাকবে। বাচ্চাদের রান্নার জন্য গ্যাস থাকবে। এসব হয়ে গেলেই তাঁর সংসার বোধহয় একেবারে পরিপূর্ণ। অঙ্গনও যে অনেক কিছু করা করা যায় তা নিজের মতো করে দেখিয়ে দিয়েছেন এই স্বপ্নসন্ধানী।